**ข้อบัญญัติองค์การบริหารส่วนตำบลโพนแพง**

**เรื่อง กิจการประปา พ.ศ. ๒๕๕๘**

 โดยที่เป็นการสมควรตราข้อบัญญัติองค์การบริหารส่วนตำบลโพนแพง ว่าด้วยการบริหารกิจกาประปา

 อาศัยอำนาจตามความในมาตรา ๖๘(๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทย ว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘ องค์การบริหารส่วนตำบลโพนแพง โดยความเห็นชอบของสภาองค์การบริหารส่วนตำบลโพนแพง และนายอำเภอธาตุพนม จึงตราข้อบัญญัตินี้ไว้ ดังต่อไปนี้

 ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลโพนแพง เรื่อง กิจการประปา พ.ศ. ๒๕๕๘”

 ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลโพนแพง ตั้งแต่วันถัดจาก วันประกาศในราชกิจจานุเบกษา

 ข้อ 3 ให้นายกองค์การบริหารส่วนตำบลโพนแพง เป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้

**หมวด 1**

**บททั่วไป**

.....................................

 ข้อ 4 ในข้อบัญญัตินี้

 “เจ้าพนักงานท้องถิ่น” หมายความว่า นายกองค์การบริหารส่วนตำบลโพนแพง

 “พนักงานเจ้าหน้าที่” หมายความว่า ปลัดองค์การบริหารส่วนตำบลโพนแพงหรือข้าราชการ องค์กาบริหารส่วนตำบลโพนแพงอื่นที่ได้รับมอบหมายจากเจ้าพนักงานท้องถิ่น

 “พนักงานจัดเก็บเงิน” หมายความว่า เจ้าหน้าที่จัดเก็บรายได้หรือเจ้าหน้าที่ผู้ที่ได้รับมอบหมาย จาองค์การบริหารส่วนตำบลโพนแพงให้มีอำนาจหน้าที่ในการจัดเก็บเงินค่าใช้น้ำประปาและ ค่าธรรมเนียมอื่น ๆ อันเกี่ยวข้องกับการประปา

 “พนักงานประปา” หมายความว่า บุคคลที่เจ้าพนักงานท้องถิ่นแต่งตั้งให้มีหน้าที่เกี่ยวกับการดำเนินงานของการประปา

 “ผู้ใช้น้ำ” หมายความว่า บุคคลผู้ที่ได้รับอนุญาตให้ใช้น้ำประปาขององค์การบริหารส่วนตำบลโพนแพง

 “มาตรวัดน้ำ” หมายความว่า เครื่องบอกจำนวนปริมาณการใช้น้ำที่ถูกต้องตามมาตรฐานที่องค์การบริหารส่วนตำบลโพนแพง กำหนด

 “อุปกรณ์” หมายความว่า สิ่งของที่ใช้เพื่อประโยชน์ในการจัดส่งจ่ายน้ำให้แก่ผู้ใช้น้ำ

 “เครื่องกั้นน้ำ” หมายความว่า อุปกรณ์ที่ใช้สำหรับเปิดปิดการส่งจ่ายน้ำให้แก่ผู้ใช้น้ำ

 “ท่อน้ำ” หมายความว่า ท่อสำหรับใช้ในการส่งน้ำและจ่ายน้ำ

 “ท่อภายนอก” หมายความว่า ท่อที่ต่อจากท่อจ่ายน้ำของการประปาไปเชื่อมต่อกับมาตรวัดน้ำ

 “ท่อภายใน” หมายความว่า ท่อที่ต่อจากมาตรวัดน้ำเข้าสู่สถานที่ใช้น้ำหรือในอาคารของผู้ใช้น้ำ

 “การงดจ่ายน้ำ” หมายความว่า การที่องค์การบริหารส่วนตำบลโพนแพงงดจ่ายน้ำหรือส่งน้ำ ให้แก่ผู้ใช้น้ำ

-2-

**หมวดที่ 2**

**เจ้าพนักงานท้องถิ่น คณะกรรมการบริหารกิจการประปา**

 ข้อ 5 ให้เจ้าพนักงานท้องถิ่นแต่งตั้งคณะกรรมการบริหารกิจการประปาองค์การบริหารส่วนตำบลโพนแพง ประกอบด้วย

 (๑) นายกองค์การบริหารส่วนตำบลโพนแพง เป็นประธานกรรมการ

 (๒) รองนายกองค์การบริหารส่วนตำบลโพนแพง เป็นรองประธานกรรมการ

 (๓) สมาชิกสภาองค์การบริหารส่วนตำบลโพนแพงทุกหมู่บ้าน เป็นกรรมการ

 (๔) กำนัน ผู้ใหญ่บ้าน ทุกหมู่บ้าน เป็นกรรมการ

 (๕) ตัวแทนประชาคมหมู่บ้านๆ ละหนึ่งคนที่หมู่บ้านคัดเลือก เป็นกรรมการ

 (๖) ปลัดองค์การบริหารส่วนตำบลหรือผู้ที่ได้รับมอบหมาย เป็นกรรมการและเลขานุการ

 กรรมการตามข้อ 5 (๕) ให้มีวาระอยู่ในตำแหน่งคราวละสองปีและอาจได้รับคัดเลือกอีกได้

 ข้อ 6 คณะกรรมการบริหารกิจการประปาองค์การบริหารส่วนตำบลโพนแพงมีอำนาจหน้าที่.ในการกำหนดค่าใช้จ่ายในการติดตั้งประปา อัตราค่าน้ำประปา รวมถึงค่าใช้จ่ายอื่น ๆ ที่เรียกเก็บจากผู้ใช้น้ำ ในกรณีที่มีความจำเป็นต้องแก้ไขเปลี่ยนแปลงอัตรา หรือกำหนดค่าใช้จ่ายอื่น ๆ เพิ่มเติม ตามบัญชีแนบท้ายข้อบัญญัตินี้ โดยได้รับความเห็นชอบของสภาองค์การบริหารส่วนตำบลโพนแพง

 ข้อ 7 ให้เจ้าพนักงานท้องถิ่น มีอำนาจหน้าที่ดังต่อไปนี้

 (๑) มีหนังสือเรียกให้ผู้ใช้น้ำ มาให้ถ้อยคำหรือแจ้งข้อเท็จจริงหรือคำชี้แจงเป็นหนังสือหรือ ให้ส่งหลักฐานหรือเอกสารใด ๆ ที่เกี่ยวข้องกับการดำเนินกิจการประปาเพื่อทำการตรวจสอบข้อเท็จจริง และมีอำนาจหน้าที่ตรวจสอบสถานที่ใช้น้ำหรืออาคารของผู้ใช้น้ำ

 (๒) เข้าไปในอาคารหรือสถานที่ใด ๆ ในระหว่างพระอาทิตย์ขึ้นถึงพระอาทิตย์ตก หรือในกรณีจำเป็นเร่งด่วน เพื่อตรวจสอบ ซ่อมแซม หรือแก้ไขระบบประปา เพื่อป้องกันอันตรายหรือความเสียหาย อันอาจจะเกิดขึ้นได้ต่อระบบประปา ทั้งนี้ ต้องแสดงบัตรประจำตัวพนักงานเจ้าหน้าที่และแจ้งให้ ผู้ครอบครองอาคารสถานที่นั้นๆทราบด้วย

 (๓) แนะนำให้ผู้ใช้น้ำปฏิบัติให้ถูกต้องตามหลักเกณฑ์ เงื่อนไข ที่ได้รับอนุญาตตามที่กำหนดไว้ในข้อบัญญัตินี้

**หมวด 3**

**การขอใช้น้ำประปา**

**..........................................**

 ข้อ 8 ผู้ใดประสงค์ขออนุญาตใช้น้ำประปา ต้องยื่นคำขอต่อเจ้าพนักงานท้องถิ่น ตามแบบที่กำหนดท้ายข้อบัญญัตินี้ และต้องเสียค่าธรรมเนียมในอัตราท้ายข้อบัญญัตินี้ พร้อมทั้งแนบเอกสารประกอบดังนี้

 (๑) สำเนาบัตรประจำตัวประชาชน หรือบัตรประจำตัวอื่น จำนวน ๑ ฉบับ

 ที่ทางราชการออกให้พร้อมรับรองสำเนาถูกต้อง

 (๒) สำเนาทะเบียนบ้านพร้อมรับรองสำเนาถูกต้อง จำนวน ๑ ฉบับ

 (๓) หนังสือมอบอำนาจ (กรณีให้ผู้อื่นทำการแทน) จำนวน ๑ ฉบับ

 (๔) หนังสือยินยอม (กรณีต้องดำเนินการผ่านที่ดินของผู้อื่น) จำนวน ๑ ฉบับ

-3-

 ข้อ 9 ผู้ใช้น้ำต้องเป็นผู้ซื้อมาตรวัดน้ำ และเครื่องกั้นน้ำพร้อมอุปกรณ์ประกอบต่างๆ จากองค์การบริหารส่วนตำบลโพนแพง และให้ตกเป็นทรัพย์สินขององค์การบริหารส่วนตำบลโพนแพง

 ข้อ ๑0 การขอใช้น้ำประปาชั่วคราว หมายถึง การขอใช้น้ำประปามีระยะเวลาไม่เกิน ๖ เดือน ได้แก่ บ้านพักที่ไม่ได้หมายเลขประจำบ้านจากนายทะเบียนท้องถิ่น สถานที่กำลังก่อสร้าง สถานที่ประกอบกิจการชั่วคราว ผู้ใดประสงค์ขอใช้น้ำประปาชั่วคราวให้ยื่นคำขอตามแบบองค์การบริหารส่วนตำบลโพนแพงกำหนด พร้อมเอกสารตามข้อ 8 และต้องเสียค่าธรรมเนียมในอัตราที่กำหนดไว้ ท้ายข้อบัญญัตินี้

 การขอยกเลิกใช้น้ำประปาชั่วคราว ผู้ขอใช้น้ำประปาต้องยื่นคำขอตามแบบที่องค์การบริหารส่วนตำบลโพนแพงกำหนด และองค์การบริหารส่วนตำบลโพนแพงจะคืนค่าประกันการขอใช้น้ำประปาชั่วคราวให้ ต่อเมื่อได้ตรวจสอบแล้วเห็นว่ามาตรวัดน้ำยังคงใช้งานได้ตามปกติ

 ข้อ 11 การขอย้ายมาตรวัดน้ำ ผู้ใช้น้ำต้องยื่นคำขอต่อเจ้าพนักงานท้องถิ่น ตามแบบที่องค์การบริหารส่วนตำบลโพนแพงกำหนด พร้อมแนบเอกสารประกอบ ดังนี้

 (๑) ใบเสร็จรับเงินฉบับเก่าหรือสำเนา จำนวน ๑ ฉบับ

 (๒) สำเนาบัตรประจำตัวประชาชน หรือ บัตรประจำตัวอื่น จำนวน ๑ ฉบับ

 ที่ทางราชการออกพร้อมรับรองสำเนาถูกต้อง

 (๓) สำเนาทะเบียนบ้านพร้อมรับรองสำเนาถูกต้อง จำนวน ๑ ฉบับ

 ข้อ ๑2 การโอนหรือเปลี่ยนชื่อผู้ใช้น้ำประปา ให้ผู้ใช้น้ำยื่นคำขอต่อเจ้าพนักงานท้องถิ่นตามแบบที่องค์การบริหารส่วนตำบลโพนแพงกำหนด พร้อมแนบเอกสารประกอบทั้งของผู้โอนและผู้รับโอนดังนี้

 (๑) ใบเสร็จรับเงินฉบับเก่าหรือสำเนา จำนวน ๑ ฉบับ

 (๒) สำเนาบัตรประจำตัวประชาชน หรือบัตรประจำตัวอื่น จำนวน ๑ ฉบับ

 ที่ทางราชการออกพร้อมรับรองสำเนาถูกต้อง

 (๓) สำเนาทะเบียนบ้านพร้อมรับรองสำเนาถูกต้อง จำนวน ๑ ฉบับ

**หมวด ๔**

**การติดตั้ง ดูแลรักษา**

**......................................**

 ข้อ ๑3 องค์การบริหารส่วนตำบลโพนแพงจะติดตั้งมาตรวัดน้ำไว้สำหรับบอกจำนวนหน่วยการใช้น้ำห่างจากท่อน้ำหลักไม่เกิน ๒ เมตร ณ ที่สามารถตรวจสอบและจดจำนวนปริมาณการใช้น้ำจากมาตรวัดน้ำได้สะดวก

 ข้อ ๑4 การต่อท่อส่งน้ำภายนอกอาคารถึงที่ตั้งมาตรวัดน้ำ และอุปกรณ์ซึ่งต่อจากมาตรวัดน้ำเข้าไปในอาคาร ผู้ใช้น้ำต้องดำเนินการเอง ทั้งนี้ ต้องได้รับความยินยอมจากเจ้าพนักงานท้องถิ่น

 ข้อ ๑5 ห้ามมิให้ผู้ใดทำการซ่อมแซม แก้ไข ดัดแปลง หรือเคลื่อนย้ายมาตรวัดน้ำและอุปกรณ์ต่างๆ ของระบบประปาโดยเด็ดขาด เว้นแต่ได้รับความยินยอมจากเจ้าพนักงานท้องถิ่น

-4-

 ข้อ 16 ผู้ใช้น้ำต้องรับผิดชอบดูแลมาตรวัดน้ำ เครื่องกั้นน้ำและอุปกรณ์ประกอบทุกอย่างของระบบประปาให้อยู่ในสภาพที่พร้อมใช้งานเสมอ ถ้าเกิดชำรุดเสียหายโดยการกระทำอย่างหนึ่งอย่างใดของผู้ใช้น้ำ ผู้ใช้น้ำต้องชดใช้ค่าซ่อมแซม เว้นแต่การชำรุดเสียหายนั้นเกิดจากการใช้งานตามปกติวิสัยหรือเกิดจากเหตุสุดวิสัย เช่น เพลิงไหม้

ให้อยู่ในความรับผิดชอบขององค์การบริหารสวนตำบลโพนแพง ทั้งนี้ ภายหลังที่ได้มีการตรวจสอบจากเจ้าพนักงานท้องถิ่น หรือพนักงานเจ้าหน้าที่หรือพนักงานประปา และหากมาตรวัดน้ำสูญหายไป ผู้ใช้น้ำต้องจัดซื้อมาตรวัดน้ำจากองค์การบริหารส่วนตำบลโพนแพง และองค์การบริหารส่วนตำบลโพนแพงจะเป็นผู้ติดตั้งให้ใหม่

 ข้อ ๑7 ผู้ใช้น้ำต้องรับผิดชอบดูแลรักษาตราผนึกที่มาตรวัดน้ำ และบริเวณข้อต่อรวมทั้งลวดที่ใช้มัดตราอยู่ในสภาพเรียบร้อย หากชำรุดหรือถูกทำลายได้ หรือลวดที่ใช้มัดตราผนึกขาดไปไม่ว่าจะเป็นด้วยเหตุใดก็ตาม ผู้ใช้น้ำจะต้องรีบแจ้งให้องค์การบริหารส่วนตำบลโพนแพงทราบทันทีที่พบเห็น

**หมวด ๕**

**อัตราค่าน้ำประปา การจัดเก็บเงิน**

**......................................**

 ข้อ ๑8 อัตราค่าน้ำประปา คิดตามจำนวนหน่วยการใช้น้ำเป็นลูกบาศก์เมตร ตามอัตรา ที่กำหนดไว้ท้ายข้อบัญญัตินี้ หรืออาจเปลี่ยนแปลงได้โดยคณะกรรมการบริหารกิจการประปาองค์การบริหารส่วนตำบลโพนแพงพิจารณา โดยได้รับความเห็นชอบสภาองค์การบริหารส่วนตำบลโพนแพง ส่วนการจดจำนวนหน่วยการใช้น้ำและการเก็บเงินค่าน้ำประปาจะเรียกเก็บเป็นรายเดือน ๆ ละครั้ง

น้ำประปาที่ไหลผ่านมาตรวัดน้ำไม่ว่ากรณีใด ๆ ผู้ใช้น้ำจะต้องรับผิดชอบค่าใช้จ่ายทั้งหมดให้กับองค์การบริหารส่วนตำบลโพนแพง

 ข้อ 19 ผู้ขอใช้น้ำที่เป็นผู้อุทิศที่ดินในการก่อสร้างระบบประปา วัด สำนักสงฆ์ องค์การบริหารส่วนตำบลโพนแพงให้สิทธิในการใช้น้ำประปาโดยไม่คิดค่าใช้น้ำประปา แต่ทั้งนี้ต้องไม่เกิน ๓๐ ลูกบาศก์เมตร หากเกินต้องชำระส่วนเกินในอัตราที่องค์การบริหารส่วนตำบลโพนแพงกำหนด ท้ายข้อบัญญัตินี้

 ข้อ 20 ผู้ใช้น้ำต้องชำระค่าประปา ค่าซ่อมแซม ค่าเสียหาย เมื่อพนักงานเก็บเงินได้นำใบแจ้งหนี้มาขอรับชำระเงิน หากมิได้ชำระเงินในทันที ผู้ใช้น้ำต้องนำเงินไปชำระเอง ณ ส่วนการคลังองค์การบริหารส่วนตำบลโพนแพง ภายในกำหนด 10 วัน นับแต่วันที่ผู้ใช้น้ำได้รับใบแจ้งหนี้ หากผู้ใช้น้ำมิได้ชำระหนี้ภายในกำหนด องค์การบริหารส่วนตำบลโพนแพงจะแจ้งเตือนเป็นหนังสือ 1 ครั้ง หากยังไม่ชำระอีก องค์การบริหารส่วนตำบลโพนแพงจะงดจ่ายน้ำให้แก่ผู้ใช้น้ำ และอาจดำเนินคดีฟ้องร้องเพื่อบังคับชำระหนี้ตามกฎหมาย

 ข้อ ๒1 ถ้าหากท่อส่งน้ำเกิดชำรุดรั่วไหลภายนอกก่อนเข้ามาตรวัดน้ำ ผู้ใช้น้ำจะต้องแจ้งให้ องค์การบริหารส่วนตำบลโพนแพงทราบโดยเร็วที่สุด เพื่อที่จะทำการซ่อมแซมให้เป็นที่เรียบร้อย

 ข้อ ๒2 กรณีที่ผู้ใดกระทำให้เกิดความเสียหายต่อท่อจ่ายน้ำระบบประปาขององค์การบริหารส่วนตำบลโพนแพง ผู้นั้นต้องรับผิดชอบค่าเสียหายทั้งหมดตามที่องค์การบริหารส่วนตำบลโพนแพง ได้แจ้งภายหลังจากการตรวจสอบและคำนวณค่าเสียหายแล้ว

 ข้อ ๒3 ถ้าหากน้ำสูญเสียอันเกิดจากการรั่วไหลตามข้อ ๒2 หรือเกิดจากการต่อท่อรับน้ำใช้โดยไม่ผ่านมาตรวัดน้ำ หรือมีการใช้น้ำโดยไม่ได้รับอนุญาต ให้คิดคำนวณหน่วยการใช้น้ำตามขนาดท่อ ดังต่อไปนี้

 (๑) ท่อขนาดเส้นผ่านศูนย์กลาง ๑/๒ นิ้ว คิดวันละ ๑๐ ลูกบาศก์เมตร

 (๒) ท่อขนาดเส้นผ่านศูนย์กลาง ๓/๔ นิ้ว คิดวันละ ๑๕ ลูกบาศก์เมตร

 (๓) ท่อขนาดเส้นผ่านศูนย์กลาง ๑ นิ้ว คิดวันละ ๒๕ ลูกบาศก์เมตร

-5-

 (๔) ท่อขนาดเส้นผ่านศูนย์กลาง ๑.๕ - ๒ นิ้ว คิดวันละ ๑๐๐ ลูกบาศก์เมตร

 (๕) ท่อขนาดเส้นผ่านศูนย์กลาง ๓ นิ้ว คิดวันละ ๓๐๐ ลูกบาศก์เมตร

 หากผู้ใช้น้ำมีเจตนาใช้น้ำประปาโดยไม่ผ่านมาตรวัดน้ำ และใช้น้ำประปาโดยไม่ได้รับอนุญาตให้คิดค่าสูญเสียเป็นสองเท่าและเรียกค่าเสียหายอันเกิดขึ้นจากส่วนอื่น ๆ อีกต่างหากตามสมควรแก่กรณี องค์การบริหารส่วนตำบลโพนแพง จะงดจ่ายน้ำให้กับผู้ใช้น้ำทันที และจะดำเนินคดีตามกฎหมายต่อไป

 ข้อ ๒4 จำนวนหน่วยการใช้น้ำประปา โดยปกติจะทำการจดจำนวนหน่วยการใช้น้ำประปา ที่ปรากฏตัวเลขตามมาตรวัดน้ำเป็นรายเดือน ถ้ามาตรวัดน้ำเกิดชำรุดบกพร่องไม่ว่าโดยเหตุอย่างหนึ่งอย่างใดทำให้ไม่สามารถทราบจำนวนหน่วยการใช้น้ำได้ องค์การบริหารส่วนตำบลโพนแพงจะคำนวณค่าน้ำประปาที่ใช้นั้นตามจำนวนหน่วยการใช้งาน ซึ่งผู้ใช้น้ำได้ใช้ในเดือนที่แล้ว หรือคิดจำนวนหน่วยการใช้ซึ่งผู้ขอใช้น้ำได้ถัวเฉลี่ย ๓ เดือนที่แล้วมา แล้วแต่จำนวนใดจะมากกว่ากัน

 กรณีมาตรวัดน้ำเสียในเดือนแรกที่เริ่มใช้น้ำ องค์การบริหารส่วนตำบลโพนแพง จะคำนวณหน่วยการใช้น้ำตามจำนวนหน่วยการใช้น้ำที่ปรากฏตัวเลขจำนวนหน่วยการใช้น้ำเมื่อได้ดำเนินการติดตั้งมาตรวัดน้ำใหม่แล้ว

**หมวด ๖**

**บทเบ็ดเตล็ด**

**........................................**

 ข้อ ๒5 ผู้ใช้น้ำประปาประสงค์จะเลิกใช้น้ำประปาหรือย้ายที่อยู่ หรือโอนให้ผู้อื่นต้องแจ้งให้ เจ้าพนักงานท้องถิ่นทราบล่วงหน้าไม่น้อยกว่า ๓ วันทำการ

 ข้อ ๒6 ผู้ที่ย้ายเข้ามาอยู่ในอาคารที่ขอใช้น้ำประปาแทนผู้ใช้น้ำเดิม ผู้นั้นจะต้องแจ้งและ ยื่นคำขอใช้น้ำประปาต่อเจ้าพนักงานท้องถิ่น ถ้าไม่แจ้งจะต้องรับผิดชอบหนี้ค่าน้ำประปาที่ผู้ใช้น้ำเดิม ค้างชำระอยู่

 ข้อ ๒7 ผู้ใช้น้ำรายใดถูกองค์การบริหารส่วนตำบลโพนแพงงดจ่ายน้ำเพราะไม่ชำระหนี้ค้างภายหลังแสดงความประสงค์ขอใช้น้ำอีกต้องชำระหนี้ที่ค้างให้หมดสิ้นพร้อมทั้งค่าธรรมเนียมในการติดตั้งมาตรวัดน้ำด้วย

 ข้อ ๒8 ถ้าผู้ใช้น้ำสงสัยว่าหน่วยจำนวนการใช้น้ำในมาตรวัดน้ำอาจคลาดเคลื่อนไป ให้แจ้งให้องค์การบริหารส่วนตำบลโพนแพงทราบทันที เพื่อองค์การบริหารส่วนตำบลโพนแพงได้เข้าตรวจสอบ และหากตรวจสอบแล้วไม่ว่ามาตรวัดน้ำจะคลาดเคลื่อน ชำรุด เสียหายจริง หรือยังอยู่ในสภาพใช้งานได้ตามปกติ ผู้ใช้น้ำต้องเสียค่าตรวจสอบตามอัตราที่กำหนดท้ายข้อบัญญัตินี้

 ข้อ 29 ห้ามผู้ใช้น้ำนำน้ำประปาที่องค์การบริหารส่วนตำบลโพนแพงส่งจ่ายให้ไปจำหน่ายต่อบุคคลอื่น เว้นแต่จะได้รับอนุญาตจากองค์การบริหารส่วนตำบลโพนแพง

 ข้อ ๓0 ผู้ใช้น้ำต้องอำนวยความสะดวกตามสมควรแก่พนักงานเจ้าหน้าที่หรือผู้ซึ่ง เจ้าพนักงานท้องถิ่นแต่งตั้ง หรือมอบหมายในการเข้าไปตรวจสอบมาตรวัดน้ำ เครื่องกั้นน้ำและอุปกรณ์ประกอบต่าง ๆ ของระบบประปาที่ติดตั้งภายในหรือนอกอาคารหรือสถานที่ใด ๆ

-6-

 ข้อ 31 ในกรณีเกิดปัญหาในการบริหารกิจการประปาขององค์การบริหารส่วนตำบลโพนแพง ให้พนักงานเจ้าหน้าที่หรือผู้ที่เจ้าพนักงานท้องถิ่นแต่งตั้ง หรือมอบหมาย ให้แจ้งประสานไปยังผู้ใหญ่บ้านในพื้นที่นั้นร่วมในการดำเนินการแก้ไชปัญหานั้นๆด้วย

 ข้อ ๓2 องค์การบริหารส่วนตำบลโพนแพงขอสงวนสิทธิ์ที่จะจ่ายน้ำประปาหรืองดจ่ายน้ำประปาในเวลาหนึ่งเวลาใด โดยมีการแจ้งให้ทราบล่วงหน้าหรือโดยมิต้องมีการแจ้งให้ทราบล่วงหน้าก็ได้ ในกรณีที่มีเหตุจำเป็นเร่งด่วน หรือเกิดความเสียหายใด ๆ อันเนื่องมาจากกิจการประปาเพื่อเปลี่ยนแปลงหรือซ่อมแซมกิจการประปา หรือในกรณีที่ผู้ใช้ฝ่าฝืนข้อบัญญัตินี้

 ข้อ ๓3 ผู้ใดฝ่าฝืนข้อบัญญัตินี้ ต้องระวางโทษปรับไม่เกิน ๑,๐๐๐ บาท

 ประกาศ ณ วันที่ เดือน กุมภาพันธ์ พ.ศ. 2559

(นายปิยะศักดิ์ สุริยนต์)

นายกองค์การบริหารส่วนตำบลโพนแพง

 **เห็นชอบ**

(นายอติชาต อุณหเลขกะ)

 นายอำเภอธาตุพนม

-7-

**บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโพนแพง**

**เรื่อง กิจการประปา พ.ศ. ๒๕๕๘**

|  |  |  |  |
| --- | --- | --- | --- |
| ลำดับที่ | รายการ | อัตราค่าธรรมเนียม(บาท) | หมายเหตุ |
| ๑๒๓๔๕๖๗๘ | ค่าธรรมเนียมการขอใช้น้ำประปาครั้งแรก  - มาตรวัดน้ำขนาดเส้นผ่าศูนย์กลาง ๑/๒”,๓/๔”  - มาตรวัดน้ำขนาดเส้นผ่าศูนย์กลาง ๑”  - มาตรวัดน้ำขนาดเส้นผ่าศูนย์กลาง ๑ ๑-๒”  - มาตรวัดน้ำขนาดเส้นผ่าศูนย์กลาง ๒”,๒ ๑-๒  - มาตรวัดน้ำขนาดเส้นผ่าศูนย์กลาง ๓”  - มาตรวัดน้ำขนาดเส้นผ่าศูนย์กลาง ๔” ค่าธรรมเนียมการขอใช้น้ำประปากรณีถูกงดจ่ายน้ำ ค่าธรรมเนียมการขุดเจาะต่อเชื่อมท่อเมน ค่าธรรมเนียมการขอย้ายมาตรวัดน้ำครั้งละ ค่าธรรมเนียมการโอนหรือเปลี่ยนชื่อผู้ใช้น้ำครั้งละ ค่าน้ำประปาลูกบาศก์เมตรละ ค่าตรวจสอบมาตรวัดน้ำครั้งละ ค่าประกันกรณีขอใช้น้ำประปาชั่วคราว | ๒๐๐๕๐๐๑,๐๐๐๑,๕๐๐๓,๐๐๐๖,๐๐๐๑0๐๒๐๐๒๐๐๒๐๐5๕๐๑,๐๐๐ |  |

(นายปิยะศักดิ์ สุริยนต์)

นายกองค์การบริหารส่วนตำบลโพนแพง

**ข้อบัญญัติองค์การบริหารส่วนตำบลโพนแพง**

**เรื่อง กิจการประปา พ.ศ. ๒๕๕๘**

**-----------------------------------------**

 ****

**องค์การบริหารส่วนตำบลโพนแพง อำเภอธาตุพนม จังหวัดนครพนม**